armvectores/hy_wikipedia_2023 huggingface dataset:
Էդգարդո Բաուսա

Էդգարդո Բաուսա (իսպ.՝ Edgardo Bauza, հունվարի 26, 1958(1958-01-26), Granadero Baigorria, Rosario Department, Սանտա Ֆե նահանգ, Արգենտինա), արգենտինացի ֆուտբոլիստ, մարզիչ։ Հանդես է եկել Արգենտինայի ազգային հավաքականի կազմում, դարձել է 1990 թվականի աշխարհի փոխչեմպիոն։


== Կենսագրություն ==
Բաուսան իր խաղային կարիերայի մեծ մասն անցկացրել է «Ռոսարիո Սենտրալ»-ի կազմում՝ պաշտպանի դիրքում։ Ընդ որում, ակումբի կազմում 310 խաղում նա խփել է 80 գնդակ, ինչն էլ նրան դարձնել է ֆուտբոլի պատմության մեջ ամենաարդյունավետ պաշտպաններից մեկը։ 1980 (Նասիոնալի մրցաշար) և 1986-1987 թվականներին Բաուսան «Ռոսարիո Սենտրալ»-ի կազմում դարձել է Արգենտինայի չեմպիոն։ 1990 թվականին նա դարձել է աշխարհի փոխչեմպիոն Արգենտինայի հավաքականի կազմում։
Որպես մարզիչ գլխավորել է «Վելես Սարսֆիլդ»-ը, «Կոլոն»-ը, հարազատ «Ռոսարիո Սենտրալ»-ը, Պերուի «Սպորտինգ Կրիստալ»-ը և Էկվադորի «ԼԴՈՒ Կիտո»-ն։ 2005 թվականին «Սպորտինգ Կրիստալ»-ը դարձել է Պերուի չեմպիոն, 2007 թվականին «ԼԴՈւ»-ն դարձել է Էկվադորի չեմպիոն, իսկ 2008 թվականին Լիբերտոդորեսի գավաթի հաղթող։ Բաուսան հենց «ԼԴՈւ»-ի կազմում է հասել մեծագույն նվաճումների՝ որպես մարզիչ։ 20113 թվականին Բաուսան հայտարարել է ֆուտբոլից ժամանակավոր հեռանալու մասին, սակայն տարեվերջին՝ դեկտեմբերին, հայտնի է դարձել, որ նա նշանակվել է «Սան Լորենսո»-ի գլխավոր մարզիչ։
2014 թվականին «Սան Լորենսո»-ին բերել է ակումբի պատմության մեջ առաջին հաղթանակը Լիբերտադորեսի գավաթի խաղարկությունում։ 
2015 թվականի դեկտեմբերի 7-ին նշանակվել է բրազիլական «Սան Պաուլու» ակումբի մարզիչ։ Պայմանագիրը ստորագրվել է մինչև 2016 թվականի ավարտը։ Բաուսան դարձել է 4-րդ արգենտինացի մարզիչը «Սան Պաուլու»-ի պատմության մեջ, Հիմ Լոպեսից, Արմանդո Ռենգանեսկիից և Խոսե Պոյից հետո։
2016 թվականի օգոստոսի 1-ին, տարբեր թեկնածուների հետ երկարատև բանակցություններից հետո, Բաուսան նշանակվել է Արգենտինայի հավաքականի գլխավոր մարզիչ։ 2016 թվականի օգոստոսի 4-ին դուրս է եկել Սան Պաուլու ակումբի կազմից «Ատլետիկո Մինեյրո»-ի դեմ Բրազիլիայի առաջնության 18-րդ տուրի տնային խաղից հետո (1:2)։ Էդգարդո Բաուսան 5-րդ մարզիչն է, որը «Սան Պաուլու»-ից գնացել է ազգային թիմ Ժորեկայից (Բրազիլիայի հավաքական), Վիսենտե Ֆեոլայից (Բրազիլիայի հավաքական), Այմորե Մորեյրայից (Բրազիլիայի հավաքական) և Խուան Կառլոս Օսորիոյից (Մեքսիկայի հավաքական) հետո։ 2017 թվականի ապրիլի 11-ին Բաուսան հեռացվել է իր պաշտոնից։ Նրա ղեկավարությամբ թիմն անցկացրել է 8 հանդիպում, որոնցից 3-ը հաղթել է, 2-ը ոչ ոքի է խաղացել և 3-ը պարտվել է։
2017 թվականի մայիսին Բաուսան գլխավորել է ԱՄԷ-ի հավաքականը, սակայն աշխատելով ընդամենը երեք հանդիպում՝ տեղափոխվել է Սաուդյան Արաբիայի հավաքական, որի հետ աշխատել է ընդամենը երկու ամիս։


== Տիտղոսներ և ձեռքբերումներ ==


=== Որպես խաղացող ===
 Արգենտինայի չեմպիոն (1980, Նասիոնալ, 1986/87)


=== Որպես մարզիչ ===
 Պերուի չեմպիոն (2005)
 Էկվադորի չեմպիոն (2007, 2010)
Լիբերատադորեսի գավաթի դափնեկիր (2008, 2014)
Ռեկոպայի դափնեկիր ( 2010)
Հարավային Ամերիկայի գավաթի եզրափակչի մասնակից (2011)
ԿՈՆՄԵԲՈԼ-ի գավաթի եզրափակչի մասնակից (1998)


== Ծանոթագրություններ ==


== Արտաքին հղումներ ==
Էդգարդո Բաուսայի էջը soccerway.com կայքում(անգլ.)
Бауса возглавил «Аль-Наср»(ռուս.)
Ֆոտոնա

Ֆոտոնա, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Անագչյան

Անագչյան, հայկական ազգանուն։


== Ազգանունը կրողներ ==
Հակոբ Կ. Անագչյան (19-20-րդ դդ.), մտավորական։


== Ծանոթագրություններ ==
Դալաման

Դալաման (թուրքերեն՝ Dalaman), քաղաք և շրջան Թուրքիայի հարավարևմտյան մասում, Մուղլայի մարզում։ Քաղաքը գտնվում է Միջերկրական ծովի ափին։
Դալամանը գտնվում է Անատոլիայի հարավարևմտյան մասում՝ Միջերկրական ծովի ափին։ 2008 թվականի տվյալներով քաղաքի բնակչությունը կազմում է 22․046 մարդ։ Դալամանի շրջանի ընդհանուր բնակչության թիվը կազմում է 32․367 մարդ։ Շրջանի տարածքը կազմում է 622 կմ²։ Բնակչության խտությունը կազմում է՝ 52 մարդ/կմ²։
Քաղաքում է գործում Դալամանի օդանավակայանը, որը բացվել է 1987 թվականին։ Սա իր մեծությամբ երրորդ օդանավակայանն է Թուրքիա հանգստավայրային շրջանում իր տեղափոխումների քանակով, Բոդրումի և Անթալիայի օդանավակայաններից հետո։ Դալամանը խոշոր տուրիստական կենտրոն է, որի մոտակայքում են գտնվում այնպիսի հայտնի հանգստավայրեր, ինչպիսիք են Մարմարիսը, Դալյանը և Ֆեթհիյեն։ Դալամանում իրականացվում է նաև թղթի արտադրություն։ 


== Արտաքին հղումներ ==
Շրջանի պաշտոնական կայք էջը
Քաղաքի պաշտոնական կայք էջը
Մոնալիզա Չինդա

Մոնալիզա Չինդա (անգլ.՝ Monalisa Chinda, սեպտեմբերի 13, 1974(1974-09-13), Պորտ Հարկորտ, Նիգերիա), նիգերիացի դերասանուհի, պրոդյուսեր, հեռուստաաստղ։


== Կենսագրություն ==
Մոնալիզան ծնվել է Նիգերիայի Ռիվերս նահանգի Պորտ Հարկորտ քաղաքում, որտեղ էլ տարրական ու միջնակարգ կրթություն է ստացել։ Այնուհետև ավարտել է հայրենի քաղաքի համալսարանը՝ ստանալով թատերական արվեստի մասնագետի որակավորում։
Դեռ սովորելու տարիներին նկարահանվել է ֆիլմերում։ Առաջին խոշոր դերը կատարել է 1996 թվականին նկարահանված «Հղի կույսը» (Pregnant Virgin) կինոնկարում։ Համալսարանն ավարտելուց հետո՝ 2000 թվականին, նկարահանվել է «Օրենքից վեր» (Above the Law) կինոնկարում, որին հաջորդել են բազմաթիվ այլ ֆիլմեր։
2007 թվականին հանդես է եկել «Երկնքի դարպասը» (Heaven’s Gate) հեռուստասերիալում։ 2011 թվականին իր ուժերը փորձել է նոր ասպարեզում. որպես գործադիր պրոդյուսեր մասնակցել է գեղարվեստի թագավորական ակադեմիայի պատվերով ռեժիսոր  Դեսմոնդ Էլիոթի «Համբուրիր և ասա» ('Kiss & Tell') ֆիլմի նկարահանման աշխատանքներին։ 2012 թվականին Նոլիվուդի դերասաններից առաջինների թվում նրա լուսանկարը հայտնվել է Hollywood Weekly Magazine ամսագրի շապիկին։ 2014 թվականի նոյեմբերին հեռուստատեսությունում նոր գործ է ձեռնարկել. սկսել է վարել You & I with Monalisa թոք-շոուն։ Այս ամենի հետ մեկտեղ Մոնալիզան հասցնում է որպես սյունակագիր՝ հոդվածներ պատրաստել The Sun թերթի շաբաթօրյա համարների համար, գեղարվեստի թագավորական ակադեմիայում աշխատել որպես խորհրդական, վարել կինոարվեստում ինքնադրսևորվել ձգտող շնորհալի երիտասարդների համար բացած դպրոցը, զբաղվել բարեգործությամբ։


== Մեծարանք ==
2011 թվականին Մոնալիզան թագադրվել է հայրենի Պորտ Հարկորտ քաղաքում անցկացվող կառնավալի թագուհի և դարձել դրա խորհրդանշական դեմքը ։
2010 թվականին «Դրամատիկական հեռուստասերիալում նկարահանված լավագույն դերասանուհի» անվանակարգում մրցանակի է առաջադրվել Terracotta TV and Film Awards մրցանակաբաշխությունում։
2009 թվականին «Լավագույն դերասանուհի. աֆրոհոլիվուդյան մրցանակ» անվանակարգում պարգևատրվել է Մոնտե Կառլոյի հեռուստատեսային փառատոնում։


== Ընտրյալ ֆիլմագրություն ==
Մոնալիզա Չինդան արդեն հասցրել է դերակատարումներով հանդես գալ ավելի քան 80 ֆիլմերում։

Pregnant Virgin (1996)
Royal Grandmother (2007)
Sting 2 (2006)
Critical Truth (2008)
Kiss and Tell (2011)
Keeping my Man (2013)
Anointed Liars
Breaking Heart
Without Goodbye
Above the Law (2000)
City of Angels
Weekend Getaway
Torn
Passionate Heart
Memories of the Heart
Itoro
Lagos Cougars
Spirit Love
Passionate Heart
Okon Lagos
Games Men Play
Nollywood Huslers
Gossip Nation
The Unthinkable (2014)
The Therapist (2015)
Evil Project
The Good Husband (2020)


== Ծանոթագրություններ ==


== Արտաքին հղումներ ==
Monalisa Chinda on iMDb
Official Website
Կամո (մունիցիպալիտետ)

Անվան այլ կիրառումների համար տե՛ս՝ Կամո (այլ կիրառումներ)Կամո (իտալ․՝ Camo) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 216 մարդ (2008 թվականի տվյալներով)։ Բնակչության խտությունը 72 մարդ/կմ²։ Տարածքը՝ 3 կմ²։ Փոստային ինդեքս՝ 12050։ Հեռախոսային կոդ՝ 0141։
Բնակավայրի հովանավորն է համարվում սուրբ Պետրոս Առաքյալը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0141 840100


== Արտաքիմ հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Իոսիֆ Ստալինի թանգարան (Գորի)

Իոսիֆ Ստալինի թանգարան (վրաց.՝ იოსებ სტალინის სახელმწიფო მუზეუმი), Իոսիֆ Ստալինին նվիրված թանգարան Վրաստանի Գորի քաղաքում, որտեղ ծնվել է Խորհրդային Միության առաջնորդը։


== Նկարագիր ==
Թանգարանը բաղկացած է երեք հատվածից, որոնք բոլորն էլ գտնվում են Գորի քաղաքի գլխավոր հրապարակում։ Թանգարանը Ստալինին է նվիրվել 1957 թվականին։ Խորհրդային միության փլուզումից և Վրաստանի անկախացումից հետո 1989 թվականին թանգարանը փակվել է, այնուհետև վերաբացվել և դարձել է Գորիում զբոսաշրջիկների կողմից այցելվող վայրերից մեկը։


=== Ստալինի տունը ===
Հունական-իտալական ոճի տաղավարում տեղակայված է մի փոքրիկ փայտե խրճիթ, որտեղ 1878 թվականին ծնվել է Ստալինը և ապրել մինչև 4 տարեկան հասակը։ Խրճիթը դյուպլեքս է, և Ստալինի հայրը՝ տեղացի կոշկակար Վիսարիոն Ջուղաշվիլին, վարձակալել է շենքի ձախ կողքի մեկ սենյակը և նկուղում ստեղծել իր արհեստանոցը։


=== Ստալինի թանգարան ===
Թանգարանային համալիրի հիմնական շենքը Ստալինյան ճարտարապետական ոճով կառույցն է, որը կառուցվել է 1951 թվականին որպես տեղական պատմության թանգարան՝ նպատակ ունենալով հետագայում դառնալ Ստալինի թանգարան։ Թանգարանային ցուցանմուշները ժամանակագրական կարգով ներկայացված են 6 սրահներում, առկա են բազմաթիվ իրեր, որոնք փաստացի կամ ենթադրյալ պատկանել են Ստալինին, այդ թվում՝ գրասենյակի կահույք, անձնական իրեր, տարիների ընթացքում նրա ստացած նվերները։ Ցուցանմուշները ներկայացված են նաև փաստաթղթերի, լուսանկարների, նկարների և լրագրային հոդվածների տեսքով։ Ցուցադրված է նաև Ստալինի 12 մահադիմակներից մեկը, որ ստեղծվել է անմիջապես նրա մահից հետո։


=== Ստալինի երկաթուղային վագոն ===

Թանգարանային համալիրի մաս է կազմում Ստալինի անձնական երկաթուղային կանաչ վագոնը։ 83 տոննա կշռող Պուլման վագոնը Ստալինը օգտագործել է 1941 թվականից։ Այս վագոնով է Ստալինը մեկնել Յալթայի կոնֆերանսին, Թեհրանի կոնֆերանսին։ Վագոնը թանգարանին է հանձնվել 1985 թվականին Դոնի Ռոստովի երկաթուղում վերանորոգվելուց հետո։


== Պլանային վերակազմավորում ==
2008 թվականին Հարավային Օսիայի պատերազմից հետո Վրաստանի մշակույթի նախարար Նիկոլոզ Վաչեշվիլին հայտարարել է, որ մոտ ապագայում Ստալինի թանգարանը կվերակազմակերպվի ռուսական ագրեսիայի թանգարանի։ Վերջին տարիներին մուտքի մոտ տեղադրվել էր մի ցուցանակ, որտեղ նշված էր. «Այս թանգարանը կեղծում է պատմությունը։ Սա տիպիկ խորհրդային պրոպագանդայի օրինակ է և փորձում է լեգիտիմացնել ամենաարյունալի ռեժիմի պատմությունը։ Այնուամենայնիվ, 2012 թվականի դեկտեմբերի 20-ին Գորիի քաղաքային խորհրդի որոշմամբ վերջ դրվեց թանգարանը վերափոխելու նախագծին։


== Ծանոթագրություններ ==


== Արտաքին հղումներ ==
Թանգարանի պաշտոնական կայքը Archived 2011-07-21 at the Wayback Machine.
Laurence Weinbaum, "Georgia, in the shadow of Stalin and Putin" i24, April 14, 2014
The Town Where They Still Love Stalin (Marc Bennetts, RIA Novosti)(չաշխատող հղում)
Անտեսում

Անտեսում կամ զրկանք` չարաշահման ձև, երբ անձը, ով պատասխանատու է հոգ տանել մեկ ուրիշի մասին (ով ի վիճակի չէ ինքնուրույն հոգ տանել իր մասին), չի անում դա։ Դա կարող է լինել անզգուշության, անտարբերության, կամ չկամության ու չարաշահման հետևանք։ 


== Դրսևորման ձևերը ==
Պատասխանատու անձի կողմից հոգածության կարիք ունեցող անձի (օրինակ՝ ծնողի կողմից երեխայի) կեցությանն անհրաժեշտ նվազագույն պայմանները՝ սնունդ, հագուստ, կացարան, բժշկական օգնություն և սպասարկում, կրթություն և այլն, դիտավորությամբ չբավարարելը, եթե պատասխանատու անձը տիրապետում է պատշաճ տեղեկատվության և հնարավորությունների, և եթե համապատասխան ծառայությունները նրա համար հասանելի են։


== Հետևանքները ==
Հոգածության կարիք ունեցողի նկատմամբ վերահսկողության, դաստիարակության, խնամքի բացակայությունը՝ անտեսումը, կարող է հանգեցնել բազմաթիվ երկարաժամկետ կողմնակի ազդեցությունների, ինչպիսիք են՝ ֆիզիկական վնասվածքները, ցածր ինքնագնահատականը, ուշադրության խանգարումները, բռնի վարքագիծը, ֆիզիկական և հոգեբանական հիվանդությունները և կարող են անգամ հանգեցնել մահվան։


== Տես նաև ==
Բռնություն
ՀՀ արտաքին տնտեսության վճարային հաշվեկշիռ

ՀՀ արտաքին տնտեսութըան վճարային հաշվեկշիռ արտաքին տնտեսական գործունեության արդյունքում տեղի են ունենում տնտեսական հոսքեր հանրապետություն և հանրապետությունից դուրս, որոնք արտահայտվում են վճարային հաշվեկշռում։ Վերջինս բաղկացած է 2 հիմնական, բաժիններից՝ ընթացիկ հաշվից (ցույց է տալիս ներմուծումը, արտահանումը, տրանսֆերտները և գործոնային եկամուտները) և կապիտալի ու ֆինանս, հաշվից (կապիտալի ներհոսքը և արտահոսքը)։ Տնտեսության արտաքին կայունության տեսանկյունից կարևոր է ընդհանուր հաշվի պակասուրդը (դեֆիցիտ) Համախառը ներքին արդյունքի նկատմամբ։ 2000 թվականին այն կազմել է ՀՆԱ-ի 14,6 %-ը, 2007 թվականին նվազել է մինչև 6,4%-ի։ Սակայն 2008 թվականին, համաշխարաըին ֆինանսատնտեսական ճգնաժամի պատճառով, կրճատվել են ՀՀ ներհոսող տրանսֆերտներն ու գործոնային եկամուտները, կրճատվել է ՀՀ ապրանքների արտաքին պահանջարկը, որի հետևանքով պակասուրդն աճել է շուրջ 2 անգամ՝ կազմելով ՀՆԱ-ի 12,3%-ը։ 2009 թվականին նույնպես արտաքին ապրանքաշրջանառությունը կրճատվել է (26, 5%-ով), արտահանումը նվազել է 32,7%-ով (748,9 միլիոն դոլար), ներմուծումը՝ 25%-ով (2,830,1 միլիոն դոլար), ընթացիկ հաշվի պակասուրդը կազմել է 1369,49 միլիոն դոլար, որը ՀՆԱ-ի 16%-ն է։ 2010 թվականին այդ ցուցանիշը նվազել է 69,42 միլիոն դոլարով, և պակասուրդը կազմել է ՀՆԱ-ի 14%-ը։
Ֆերդինանդ I (Բուլղարիա)

Ֆերդինանդ I (գերմ.՝ Ferdinand Maximilian Karl Leopold Maria von Sachsen-Coburg und Gotha, փետրվարի 26, 1861(1861-02-26)[…], Վիեննա, Ավստրիական կայսրություն - սեպտեմբերի 10, 1948(1948-09-10)[…], Կոբուրգ, Գերմանիա), Բուլղարիայի իշխան (1887-1908), Բուլղարական երրորդ թագավորության հիմնադիր, արքա (1908-1918)։ 1918 թվականին Բուլղարիայի պարտությունից հետո գահը զիջել է որդուն և հեռացել է երկրից։ Հայտնի է նաև որպես Ֆերդինանդ I Կոբուրգ (Կոբուրգցի)։


== Քաղվածքներ ==
Անմոռանալի արքա-ազատագրողի կամքով մեծ եղբայրական ռուս ժողովուրդը ստանալով մեր հարևան նրա գերազանցություն ռումինական արքայի աջակցությունը, խիզախ բուլղարների հետ 1878 թվականին ջարդեց ստրկության շղթաները, որոնցով ժամանակին շղթայվել էր այսքան մեծ և փառավոր Բուլղարիան...(բուլղ.՝ По волята на незабвенния Цар Освободител, великият братски Руски народ, подпомогнат от добрите ни съседи, поданици на Негово Величество Румънския Крал, и от юначните Българи, на 19 февруарий 1878 година сломи робските вериги, що през векове оковаваха България, някога тъй велика и тъй славна.)։Բուլղարիայի անկախության հռչակագրի առաջին հատվածը, որը արտասանեց Ֆերդինանդ I-ը 1908 թվականի սեպտեմբերի 22-ին, արքա-ազատագրողը ռուս կայսեր Ալեքսանդր 2-րդն է:


== Քաղվածքներ Ֆերդինանդ I վերաբերյալ ==
Ճանաչել Կոբուրգին, նշանակում է հաստատել գերմանա-կաթոլիկ արքայատոհմը ուղղափառ սլավոնական պետությունում, որն ազատագրվել է ռուսական արյան հոսքերով, համարյա տալ այն մեր թշնամիների հոշոտմանը և սեփական ձեռքերով ավերել սեփական ստեղծածը (ռուս.՝ Признать Кобурга, значит утвердить немецко-католическую династию в православной славянской стране, освобожденной потоками русской крови, почти отдать ее на съедение своим врагам и собственными руками разрушить свое создание)։Դմիտրի Իվանովիչ Իլովայսկի, ռուս պատմաբան (1888 թվական)


== Ծանոթագրություններ ==
Շումորովո (գյուղ, Պոչեպսկի շրջան)

Շումորովո (ռուս.՝ Шуморово), գյուղ Ռուսաստանի Բրյանսկի մարզի Պոչեպսկի շրջանի կազմում։
Բնակչությունը 2009 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Adobe Creative Suite

Adobe Creative Suite (əˈdəʋbɪ kri:ˈeɪtɪv swi:t, կարճ` անգլ.՝ CS), ծրագրային հավաքածու։ Հավաքածուի վերջին տարբերակը` CS6: Այժմ մշակումը դադարեցվել է :
Նեռարում է իր մեջ.

Adobe Acrobat
Adobe Acrobat Connect
Adobe After Effects
Adobe Audition
Adobe Bridge
Adobe Contribute
Adobe Device Central
Adobe Dreamweaver
Adobe Dynamic Link
Adobe Edge
Adobe Encore
Adobe ExtendScript Toolkit
Adobe Fireworks
Adobe Flash
Adobe Flash Builder
Adobe Illustrator
Adobe InCopy
Adobe InDesign
Adobe Muse
Adobe OnLocation (նախկինում DV Rack)
Adobe Photoshop
Adobe Prelude
Adobe Premiere Pro
Adobe Speedgrade
Adobe Stock Photos
Adobe Ultra
Adobe Version Cue      ծրագրերը։


== Տարբերակների պատմություն ==
Creative Suite 1 և 2Adobe Creative Suite (CS1) առաջին տարբերակը թողարկվել է 2003 թվականի սեպտեմբերի 1-ին։ Իսկ Adobe Creative Suite 2 (CS2) 2005 թվականի ապրիլին։ Երկու տարբերակները մատչելի են երկու տեսակով`
Standart տարբերակը նեռարում է իր մեջ

Bridge
Illustrator
InDesign
Photoshop
Version CuePremium տարբերակում ավելացվել է
Acrobat Professional (CS2.3)
Dreamweaver (CS2.3)
GoLiveAdobe Creative Suite Production StudioAdobe Creative Suite Production Studio (նախկինում Adobe Video Collection) ծրագրերի հավաքածու աուդիո և թվային վիդեոներ խմբագրելու համար։ Թողարկվել է միաժամանակ Adobe Creative Suite 2 (CS2) -ի հետ։ Մատչելի է 2 տարբերակով
Standart-ը`

After Effects Standard
Bridge
Premiere Pro
PhotoshopPremium-ը`

After Effects Professional
Audition
Encore DVD
Illustrator
Dynamic Link (առանձին վաճառքի ենթակա չէ)Creative Suite 3-ից սկսած Production-ը դարձավ Studio Creative Suite մի մասը։

Adobe Creative Suite 5  թողարկվել է 2013 թվականի հունվարի 8-ին։ 

Adobe Creative Suite 5.5 (կարճ` անգլ.՝ CS5.5), թողարկվել է 2011 թվականի ապրիլի 12-ին։ Մատչելի է 5 տարբերակով` Design Standard, Design Premium, Web Premium, Production Premium и Master Collection:
Վերջին տարբերակը` Adobe Creative Suite 6 (CS6), թողարկվել է 2012 թվականի մայիսի 7-ին։


== Ծանոթագրություններ ==
Մոնտինյե

Մոնտինյե (ֆր.՝ Montigné), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 134 մարդ, բնակչության խտությունը` 15.04 մարդ/կմ²։ Բնակավայրը զբաղեցնում է 8.91 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 90 կմ հարավ, Անգուլեմ քաղաքից` 27 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 91 աշխատունակ (15-64 տարեկան) բնակիչ, որոնցից ակտիվ էին 67-ը, իսկ ոչ ակտիվները` 24։ Ակտիվության ցուցանիշը կազմում է 73,6 %։ 67 աշխատունակ մարդկանցից աշխատել է 58 անձ (35 տղամարդ և 23 կին)։ Գործազուրկ են եղել 9 անձ (2 տղամարդ և 7 կին)։ 24 անաշխատունակներից 4-ը եղել են աշակերտներ կամ ուսանողներ, 8-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աղեղ (այլ կիրառումներ)

Աղեղ, կարող է վերաբերել՝

Աղեղ, սովորաբար 30-250 մետր (լայնալիճ աղեղով կրկնակի ավելի) հեռավորության վրա նետեր արձակելու համար նախատեսված ձեռքի նետող զենք
Աղեղ, փոքր համաստեղություն, գտնվում է Աղվես համաստեղության հարավում և Արծիվ համաստեղության հյուսիսում
Աղեղ, լարային երաժշտական գործիքների մաս
Մոգադիշոյի համալսարան

Մոգադիշոյի համալսարան (արաբ․՝ جامعة مقديشو‎‎), բարձրակարգ ուսումնական հաստատություն, որը գտնվում է Սոմալիի մայրաքաղաք Մոգադիշոյում։
Ըստ 2012 թվականի տվյալների, Մոգադիշոյի համալսարանը համարվում է Աֆրիկայի 40 լավագույն համալսարաններից մեկը։


== Պատմություն ==
Սոմալիիում ոչ կառավարական կրթական հաստատություն բացելու գաղափարը եղել է դեռևս 1993 թվականից։ Կարծիքների հիման վրա սկսվեց շինարարությունը և հինգ տարի հետո տեղի ունեցավ համալսարանի բացման միջոցառումը։
Համալսարանը բացվեց 1997 թվականի սեպտեմբերի 22-ին, որպես ոչ կառավարական և շահույթ չհետապնդող բարձրագույն ուսումնական հաստատություն։
Համալսարանը ղեկավարվում է հոգաբարձուների խորհրդի և համալսարանի կոլեգիալ կառավարման խորհրդի կողմից։ Համալսարանը գտնվում է Մոգադիշոյի ծայրամասում։
Համալսարանի նախագահը և գլխավոր ռեկտորը ազգությամբ արաբ Ալի Շեյխ Ահմեդն է։ Համալսարանի ստեղծմանը մեծապես հովանավորել է Սաուդյան Արաբիայում գործող Իսլամական զարգացման բանկը։
2004 թվականի սեպտեմբերի 21-ին Մոգադիշոյի համալսարանի ներկայացուցիչ Ֆաթուդդին Մոհամեդը ներկայացրել է համալսարանը Աֆրիկայի երկրների երկրորդ գիտակրթական վեհոժողովում, որը անց է կացվել Քենիայի մայրաքաղաք Նայրոբիում։


== Ծանոթագրություններ ==
Բուլսոն

Բուլսոն (ֆր.՝ Bulson), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 140 մարդ, բնակչության խտությունը` 21.64 մարդ/կմ²։ Բնակավայրը զբաղեցնում է 6.47 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 85 կմ հյուսիս-արևելք, Շառլվիլ Մեզիեր քաղաքից 22 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 71-ը, իսկ ոչ ակտիվները` 15։ Ակտիվության ցուցանիշը կազմում է 82,6 %։ 71 աշխատունակ մարդկանցից աշխատել է 66 անձ (36 տղամարդ և 30 կին)։ Գործազուրկ են եղել 5 անձ (3 տղամարդ և 2 կին)։ 15 անաշխատունակներից 6-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պալու (Վերոնա)

Պալու (իտալերեն՝ Palù), կոմունա Իտալիայում, գտնվում է Վենետո մարզում՝ Վերոնա գավառում։ Բնակչությունը կազմում է 1217 մարդ։ Խտությունը կազմում է 90 մարդ/կմ²։ Տարածքը գրավում է 13 կմ²։ Փոստային ինդեքս՝ 37050։ Հեռախոսային կոդ՝ 045։ Քաղաքի հովանավոր պաշտպանն է Սան Բարտոլոմեոն։


== Ժողովրդագրություն ==
Բնակչություն


== Կապի տվյալներ ==
հեռախոս՝ 045 6070021


== Ծանոթագրություններ ==


== Արտաքին հղումներ ==
Բնակավայրի գլխավոր կայք(իտալ.)
http://www.istat.it/english/ Archived 2009-12-07 at the Wayback Machine.
UTC-5

UTC-5, ժամային գոտի, որում ժամանակը 5 ժամով ետ է ընկնում UTC-ից։


== Ամբողջ տարվա ընթացքում ==
 Կանադա Սաութհեմփթոն կղզի
 Մեքսիկա Կինտանա Ռոո
 Հայիթի
 Մեծ Բրիտանիա (Կայմանյան կղզիներ)
 Ճամայկա
 Պանամա
 Կոլումբիա
 Էկվադոր (մայրցամաքային մաս)
 Պերու


== Ձմռանը հյուսիսային կիսագնդում ==
 Կանադա (Նունավուտ, Քվեբեկ, Օնտարիո)
 ԱՄՆ
Մեն
Նյու Հեմփշիր
Վերմոնտ
Մասսաչուսեթս
Ռոդ-Այլենդ
Կոնեկտիկուտ
Նյու-Յորք
Նյու Ջերսի
Դելավեր
Կոլումբիա
Մերիլենդ
Փենսիլվանիա
Օհայո
Միչիգան (մեծ մասը)
Ինդիանա (մեծ մասը)
Կենտուկի (արևելյան մասը)
Արևմտյան Վիրջինիա
Վիրջինիա
Թենեսի (արևելյան մասը)
Հյուսիսային Կարոլինա
Հարավային Կարոլինա
Ջորջիա
Ֆլորիդա (մեծ մասը)
 Բահամներ
 Կուբա
 Մեծ Բրիտանիա Թերքս և Քայքոս կղզիներ


== Ամռանը հյուսիսային կիսագնդում ==
 Կանադա (Մանիտոբա, Նունավուտ (կենտրոնական մասը), Օնտարիո (արևմտյան մաս))
 ԱՄՆ:
Այովա
Ալաբամա
Արկանզաս
Վիսկոնսին
Իլինոյս
Լուիզիանա
Մինեսոտա
Միսիսիպի
Միսուրի
Օկլահոմա
Կանզաս (մեծ մասը))
Նեբրասկա (մեծ մասը)
Հյուսիսային Դակոտա (մեծ մասը)
Թենեսի (մեծ մասը)
Տեխաս (մեծ մասը)
Հարավային Դակոտա (մեծ մասը)
Ինդիանա (արևմտյան մասը)
Կենտուկի (արևմտյան մասը)
Միչիգան (արևմտյան մասը)
Ֆլորիդա (արևմտյան մասը)
 Մեքսիկա (երկրի արևելքը և կենտրոնը)


== Ամռանը հարավային կիսագնդում ==
 Չիլի (Վալպարիսո, Զատկի կղզի)


== Ծանոթագրություններ ==


== Արտաքին հղումներ ==
UTC-5 գոտում գտնվող քաղաքներ
Գևրի Մախին

Գևրի Մախին, լեռ Թուրքիայի և Իրանի սահմանին Հայկական լեռնաշխարհում, Վասպուրականի լեռնաշղթաի լեռնաշղթայի կենտրոնական հատվածում, ջրբաժան գծի վրա, Կոտոր գետի ճեղքից 12-13 կիլոմետր հեռու։ Հիշատակվում է ռուսական աղբյուրներում։


== Ծանոթագրություններ ==
Սուրբծննդյան իրարանցում

«Սուրբծննդյան իրարանցում» (ռուս.՝ «Рождественский переполох»), ռուսական գեղարվեստական ֆիլմ, որը նկարահանել է Վարիս Բրասլան Ագնեսա Զապերեի «Ցիրուլիշի» պատմվածքի հիման վրա։ Նկարահանվել է «էկրանին» ստեղծագործական միությունում լատվիական ընկերությունների ֆինանսական և վարչական մասնակցությամբ 1993 թվականին։


== Սյուժե ==
Սուրբ ծննդյան նախօրեին Ցիրուլիտիս բազմազավակ ընտանիքում ամեն ինչ վատ ընթացք է ստանում. ավագ որդին երկուս է ստացել, շունը պոկել է նրանց հյուրի թանկարժեք վերարկուի  օձիքը, հորը, որը լավ դաշնակահար է, մերժել է երաժշտական դպրոցում որպես ուսուցիչ աշխատանքի ընդունելուց և ի վերջո տանտերը սպառնում է նրանց աղմկոտ ընտանիքին վռնդել փողոց։
Այն փոքրիկ քաղաք, որտեղ ապրում է երաժշտի ընտանիքը, Ռիգայից համերգով եկել է վիրտուոզ դաշնակահար, որը Ցիրուլիտիսների կրտսեր որդու՝ Յանցիսի հասակակիցն է։ Երեխաները ծանոթանում են և ընկերանում։ Նրանց բարեկամության արդյունքն է դառնում հուսահատված Ցիրուլիտիս ավագի ստացած հրավերը՝ զբաղեցնելու մասնավոր երաժշտական պանսիոնի տնօրենի պաշտոննը, որը բացվել էր փոքրիկ հրաշամանուկի հարուստ հոր միջոցներով։


== Դերերում ==
Յանիս Պաուկշտելո - Վոլդեմար Ցիրուլիտիս
Դացե Էվերսա - Մարթա Ցիրուլիտե
Էդգար Էգլիտիս - Յանցիս
Լիգա Զոստինյա - Միլդա
Լիենե Զոստինա - Աննա
Լասմա Զոստինյա - Մարիա
Իլմար Զոստինշ - Վիլիս
Նորա Բիդերե - Կոնկորդիա
Կասպար Ադամսոնս - Ռայմոնդ
Ինդա Բուրկովսկա - Ռայմոնդի մայրը
Յուրիս Գորնավս - Ռայմոնդի հայրը
Ուլդիս Դումպիս - Լայմոն Սկարայնիս
Ինարա Կալնարայա - Սկարայնե
Ռոբերտ Բեքերիս - Արվիս Մեժակս
Վիլնիս Բեքերիս - Արվիսի հայրըԷպիզոդներում՝Յու. Հիրշս, Վ. Կալմե, Լ. Կրիվանս, Ա. Լիվմանե, Յ. Սկանիս, Ա. Ուպենիեկս, Ի. Վազդիկա, Վ. Վազդիկս, Լ. Վիկմանե


== Նկարահանող խումբ ==
Սցենարի հեղինակ՝ Ալվիս Լապինշ
Բեմադրող ռեժիսոր՝ Վարիս Բրասլա
Բեմադրող օպերատոր՝ Դավիս Սիմանիս
Կոմպոզիտոր՝ Մարտինշ Բրաունս
Բեմադրող նկարիչ՝ Իևա Ռոմանովա
Հնչյունային օպերատոր՝ Այվարս Զնոտինշ
Ռեժիսոր՝ Է. Բուրկեվիցա
Օպերատոր՝ Վ. Եմելյանովսկի
Լուսանկարիչ՝ Յա․ Պիլսկալնս
Կոստյումների նկարիչ՝ Սկայդրա Դեկսնե
Նկարիչ-դիմահարդար՝ Սարմիտե Բալոդե
Մոնտաժող՝ Զիգրիդա Գեյստարտե
Խմբագիրներ՝ Նատալյա Բաստինա, Մարիա Արդամատսկայա
Լույսի վարպետ՝ Թ. Տրոմս
Երգերի տեքստի հեղինակ՝ Յուրիս Բրեժգիս, Մառա Զալիտե
Տնօրեններ՝ Վիա Միլլերե, Այվա Սիմանե


== Մրցանակներ ==
1993 — Մայնի Ֆրանկֆուրտում մանկական ֆիլմերի միջազգային կինոփառատոնի «Լուկաս» գրան-պրի
1994 —«Մեծ Կրիստալ» մրցանակաբաշխության մրցանակ նկարչի լավագույն աշխատանքի, լավագույն երաժշտության համար
1994 — Քրիստոնեական ժյուրիի մրցանակ և Մանկական ժյուրիի մրցանակ Մոսկվայի մանկական ֆիլմերի կինոփառատոնում մանկական լավագույն խաղարկային ֆիլմի համար
1994 — Վիրսբուրգի միջազգային կինոփառատոնի ժյուրիի հատուկ մրցանակ (Գերմանիա)


== Ծանոթագրություններ ==
Մարտինիխա

Մարտինիխա (ռուս.՝ Мартыниха), գյուղ Ռուսաստանի Դաշնության Վոլոգդայի մարզի Խարովսկի շրջանում։
Մտնում է Ազլեցկոե գյուղական համայնքի կազմի մեջ, վարչատարածքային բաժանման տեսանկյունից՝ Ազլեցկի գյուղխորհրդի կազմի մեջ։
Շրջանի վարչական կենտրոնից՝ Խարովսկից, գտնվում է 57 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 3 կմ։ Ամենամոտ բնակավայրերն են՝ Պլեսնիխա, Կուզնեցովսկայա, Նովեց։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 7 մարդ։


== Ծանոթագրություններ ==


== Արտաքին հղումներ ==
Մարտինիխան(չաշխատող հղում) Վոլոգդայի մարզի բնակավայրերի ռեեստրում
Լեոնարդո Վինչի

Լեոնարդո Վինչի (իտալերեն՝ Leonardo (da) Vinci, 1690[…], Ստրոնգոլի, Կրոտոնե, Կալաբրիա, Իտալիա - մայիսի 27, 1730(1730-05-27), Նեապոլ, Նեապոլի թագավորություն), բարոկկո դարաշրջանի իտալացի կոմպոզիտոր, առավել հայտնի է որպես թվով 25 «բուֆֆա» (կատակերգական) և «սերիա» (ողբերգական) օպերաների հեղինակ։ Նրա կատակերգական օպերաներից աչքի է ընկնում Li zite’ngalera -ն (1722), «օպերա-սերիա» ժանրում գրածներից՝ «Լքված Դիդոնե» (Didone Abbandonata, Հռոմ, 1728) և «Արտաքսերքսես» (Artaserse, Հռոմ, 1730) օպերաները։ Ըստ ասեկոսեների մահացել է թունավորումից։


== Ծանոթագրություններ ==
Արթուր Սահակյան

Անվան այլ կիրառումների համար տե՛ս՝ Արթուր Սահակյան (այլ կիրառումներ)Արթուր Արտուշի Սահակյան (ապրիլի 28, 1956(1956-04-28), Դիլիջան, Հայկական ԽՍՀ, ԽՍՀՄ), ֆիզմաթ գիտությունների դոկտոր, պրոֆեսոր, ՀՀ ԳԱԱ թղթակից անդամ։


== Կենսագրություն ==
Ծնվել է 1956 թվականի ապրիլի 28-ին, Հայաստանի Հանրապետության Տավուշի մարզի Դիլիջան քաղաքում։ 1972 - 1977 թվականներին սովորել է Երևանի պետական համալսարանի մեխանիկա-մաթեմատիկական ֆակուլտետում, 1978 - 1981 թվականներին՝ ԽՍՀՄ ԳԱ Մաթեմատիկայի ինստիտուտի ասպիրանտուրայում։
2008 թվականից ԵՊՀ Մաթեմատիկայի և մեխանիկայի ֆակուլտետի դեկան է, 2004 - 2008 թվականներին եղել է ԵՊՀ Մաթեմատիկական անալիզի ամբիոնի վարիչ, 2001 թվականից՝ ՀՀ ԳԱԱ մաթեմատիկայի ինստիտուտի առաջատար գիտաշխատող, 1987 - 2001 թվականներին՝ ՀՀ ԳԱԱ մաթեմատիկայի ինստիտուտի ավագ գիտաշխատող, Երևանի պետական համալսարանի մաթեմատիկայի և մեխանիկայի ֆակուլտետի դեկան։
Հիմնական հետազոտությունների բնագավառներն են օրթոգոնալ շարքեր, Ֆուրիեի անալիզ, վեյվլետներ, մոտավորությունների տեսություն, բազմաչափ բազմանդամային միջարկում։


== Պարգևներ ==
Անանիա Շիրակացու մեդալ (2014)


== Երկեր ==
Գ. Գ. Գևորգյան, Ա. Ա. Սահակյան, Հանրահաշիվ և մաթեմատիկական անալիզի տարրեր | 12-րդ դասարանի համար, «Էդիթ պրինտ», Երևան, 2011
Մ. Պ. Պողոսյան, Վ. Հ. Մարտիրոսյան, Գ. Վ. Միքայելյան, Ս. Գ. Ռաֆայելյան, Ա. Ա. Սահակյան, Ա. Ի. Պետրոսյան, Կուրսային և ավարտական աշխատանքների թեմաներ ֆունկցիաների տեսությունից | Ուսումնական ձեռնարկ, Երևան, ԵՊՀ, 2009, 163 էջ
Գ. Գ. Գևորգյան, Ա. Ա. Սահակյան, Հանրահաշիվ և մաթեմատիկական անալիզի տարրեր | 10-րդ դասարանի համար, «Էդիթ պրինտ», Երևան, 2009
Sahakian A. A., Ginovian M. S., Limit Theorems for Toepltz Quadratic Functionals of Continuous-Time Stacionary Processes | Probability Theory and Related Fields, vol. 137, 2007, 551-579
G. Gevorkyan, A. Sahakyan, Algebra and Calculus | 10-th class, Edit Print, Yerevan, 2001 (in Armenian)


== Ծանոթագրություններ ==


== Աղբյուրներ ==
Արթուր Սահակյանի կենսագրությունը ԵՊՀ կայքում
Շարախ Պաչալիա

Շարախ Աբզեհովիչ Պաչալիա (մայիսի 20, 1914(1914-05-20), Aatsi, Աբխազիա - 2000, Սուխում, Վրաստան), աբխազ խորհրդային դերասան, ռեժիսոր և դրամատուրգ։ Վրացական ԽՍՀ և Աբխազական ԻՍՍՀ ժողովրդական արտիստ (1955)։
Ավարտել է Վ․ Դոմոգարովի դրամատիկական ստուդիան Սուխումում (1933 թ.) և Ռուսթավելու թատրոնի թատերական ստուդիան Թբիլիսիում (1939 թ.)։ Ազգային պրոֆեսիոնալ թատրոնի առաջին գործիչներից։
Դերերից են՝ Դաուր (Գուլիայի «Հերոսների ժայռը»), Դանակայ (Լակերբայի «Դանակայ»), Յագո (Շեքսպիրի «Օթելլո»), բեմադրություններից՝ Գուլիայի և Միկավայի «1866 թվականը» (1939 թ.), Շեքսպիրի «Օթելլո» (1955 թ.)։
Հեղինակ է «Գունդա» (1957 թ.), «Մեծ հարսանիք» (1942 թ.) պիեսների։
Վալդեմար Լինդգրեն

Վալդեմար Լինդգրեն (շվեդերեն՝ Waldemar Lindgren, փետրվարի 14, 1860(1860-02-14), Կալմար, Շվեդիա և Շվեդիա - նոյեմբերի 3, 1939(1939-11-03), Բոստոն, ԱՄՆ), ամերիկացի երկրաբան։


== Կենսագրություն ==
1883 թվականին ավարտել է Ֆրայբերգի լեռնային ակադեմիան։ 1884 թվականին տեղափոխվել է ԱՄՆ։ Աշխատություններում լուսաբանված են մետաղային հանքավայրերի ծագումնաբանական դասակարգման (1903) հարցերը։ Ընտրվել է ԱՄՆ-ի Ազգային ԳԱ անդամ (1924 թվականից՝ պրեզիդենտ), մի շարք երկրների ակադեմիաների և գիտական ընկերությունների պատվավոր անդամ, Միջազգային երկրաբանական կոնգրեսի նախագահ (1933)։


== Ծանոթագրություններ ==
Միրոլյուբնոե

Միրոլյուբնոե (ուկրաիներեն՝ Миролюбне), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Միրոլյուբնոե գյուղում բնակվում էր 770 մարդ։ Բնակավայրը զբաղեցնում է 2673 կմ² տարածք։ Բնակչության խտությունը կազմում էր 288,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաբանչի (գյուղ, Աուրգազինսկի շրջան)

Անվան այլ կիրառումների համար տե՛ս՝ ՍաբանչիՍաբանչի (ռուս.՝ Сабанчи, բաշկիրերեն՝ Һабансы), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեդյանայա Ռասոխա

Լեդյանայա Ռասսոխա (ռուս.՝ Ледяная Рассоха), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուսա գետի ձախ ափից 70 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչարա գետն է սկսած ակունքից մինչև Ուստ-Ցիլմա գյուղ, գետի ենթաավազանը Ուսա, գետի գետային ավազանը Պեչարա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000080499
Կոդը ըստ հիդրոլոգիական հետազոտության (ՌԴ) — 103008049
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(3444) Ստեփանյան

(3444) Ստեփանյան (անգլ.՝ Stepanian), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 7-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,555288 ա. մ., առավելագույնը մոտենում է 1,8806 ա. մ. հեռավորության վրա և հեռանում 3,2299 ա. մ.։ Արեգակի շուրջ մեկ ամբողջական պտույտ է կատարում 1491,96 երկրային օրվա ընթացքում, իր ուղեծրով շարժվելով միջինում 0,241293 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3444) Ստեփանյան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7955) Օգիվարա

(7955) Օգիվարա (անգլ.՝ Ogiwara), աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 18-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,760764 ա. մ., առավելագույնը մոտենում է 2,4334 ա. մ. հեռավորության վրա և հեռանում 3,0881 ա. մ.։ Արեգակի շուրջ մեկ ամբողջական պտույտ է կատարում 1675,49 երկրային օրվա ընթացքում, իր ուղեծրով շարժվելով միջինում 0,214862 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7955) Օգիվարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաշիբոզուկներ

Բաշիբոզուկներ  (թուրքերեն՝ başıbozuk), անկանոն զինվորական ստորաբաժանումներ Օսմանյան կայսրությունում։


== Ծագումնաբանություն ==
Համաձայն Մաքս Ֆեսմերի ռուսերեն ծագումնաբանական բառարանի «բաշիբոզուկ» բառը թուրքերենից բառացի թարգմանվում է որպես «անուղղելի գլխով», «անգլուխ» (baş` գլուխ, bozuk` փչացած)։ Համարժեք է հայերեն «գլխատող» բառին։


== Հավաքագրում ==
Բաշիբոզուկները սովորաբար հավաքագրվում էին Օսմանյան կայսրությունում ապրող առավել արնախում ցեղերից, ովքեր բնակվում էին հատկապես Ալբանիայում և Փոքր Ասիայում։
Այդ զինվորներին կառավարության կողմից հատկացվում էր զենք և զինամթերք, սակայն նրանց չէր տրվում ֆինանսական փոխհատուցում։ Բաշիբոզուկի զենքը համարվում էր 3 մետրանոց սուրը։ Նրանք կարող էին ունենալ նաև ատրճանակ և դանակ։


== Կիրառում ==
Եվրոպական երկրների դեմ պայքարում բաշիբոզուկները գործում էին բավականին անկանոն։ Նրանց կազմակերպելը և կանոնակարգելը անհնարին գործընթաց էր։ Այս հարցը լուծելուն նույնիսկ չօգնեցին արտասահմանյան գեներալները, ովքեր հանձն էին առել այս գործը։ Դրանցից էին ֆրանսիացի գեներալ Յուսսուֆը և անգլիացի գեներալ Բիթսոնը։ Որպեսզի վերջ դրվի զինվորական հանցագործությանը և դաժանությանը երկրում, որոնք իրականացվում էին խաղաղ բնակչության նկատմամբ, թուրքական կանոնավոր բանակը մի քանի անգամ զինաթափեց բաշիբոզուկներին։ Այս անկանոն զորքերը հետագայում դարձան համիդիե գնդերի հիմքը։


== Հեղինակություն ==
Բաշիբոզուկ անվանումը դարձել է այնպիսի մարդու հատկանիշ, ով առավել հայտնի է դարձել իր ծայրահեղ դաժանությամբ։ Բաշիբոզուկների բարբարոսական գործողությունները նկարագրվում են ռուս փիլիսոփա Վլադիմիր Սոլովյովի «Երեք զրույց պատերազմի, զարգացման և համաշխարհային պատմության ավարտի մասին» աշխատության մեջ, որը գրվել էր դոկումենտալ նյութի հիման վրա։


== Տես նաև ==
Սերդյուկներ


== Ծանոթագրություններ ==


== Գրականություն ==
«Башибузуки»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Montgomery, Viscount Bernard (1968). A History of Warfare, The World Publishing Company. ISBN 978-0-688-01645-6.
Քոսելի

Քոսելի (վրաց.՝ ქოსელი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1880 մետր բարձրության վրա։ Շրջկենտրոն Ստեփանծմինդայից հեռու է 11,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Ռեչիցա (գյուղ, Շկոտովսկի շրջան)

Անվան այլ կիրառումների համար տե՛ս՝ ՌեչիցաՌեչիցա (ռուս.՝ Речица), գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Բնակչությունը վերջին գրանցված տվյալներով կազմում էր 418 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շեյն Ֆերգյուսոն

Շեյն Կևին Ֆերգյուսոն (անգլ.՝ Shane Kevin Ferguson, հուլիսի 12, 1991(1991-07-12), Դերրի, Հյուսիսային Իռլանդիա, Միացյալ Թագավորություն), հյուսիսիռլանդացի ֆուտբոլիստ, Հյուսիսային Իռալանդիայի և «Միլլուոլլի» պաշտպան։ 2016 թվականի Եվրոպայի առաջնության մասնակից։


== Ակումբային կարիերա ==

Ֆերգյուսոնը կարիերան սկսել է իր հարազատ քաղաքի «Դերրի Սիթի» ակումբում։ 2007 թվականին նա տեղափոխվել է անգլիական «Նյուքասլ Յունայթեդ» ակումբի ակադեմիան։ 2009 թվականին Շեյնը 3-ամյա պայմանագիր կնքեց։ 2010 թվականի օգոստոսի 25-ին Լիգայի գավաթի շրջանակներում կայացած «Ակկրինգտոն Ստենլիի» դեմ խաղում իր պաշտոնական նորամուտը նշեց։ 2011 թվականի հունվարի 5-ին «Վեսթ Հեմ Յունայթեդի» դեմ խաղում Ֆերգյուսոնը իր նորամուտը նշեց պրեմիեր լիգայում, փոխարինման դուրս գալով 2-րդ խաղակեսում՝ Խոնասա Գուտերրեսի փոխարեն։ 2011 թվականին Շեյնը «Նյուքասլի» հետ պայմանագիրը երկարաձգեց 5 տարով։
2013 թվականի սկզբին վարձավճարով տեղափոխվեց «Բիրմինգհեմ Սիթի»։ Մարտի 2-ին «Հալլ Սիթիյի» դեմ խաղում Շեյնը նորամուտը նշեց Անգլիայի Ֆուտբոլային լիգայում։ Մարտի 29-ին «Կրիստալ Պելասի» դեմ խաղում Ֆերգյուսոնը նոր ակումբի կազմում իր առաջին գոլը խփեց։
Այդ տարվա ամռանը «Բիրմինգհեմը» վարձավճարով 1 տարի էլ մնաց։ 2015 թվականի սկզբին վարձավճարով տեղափոխվեց շոտլանդական «Ռեյնջերս»։ Մարզումներից մեկի ժամանակ Ֆերգյուսոնը ծնկի վնասվածք ստացավ։ Մայիսի 28-ին փլեյ օֆի շրջանակներում կայացած «Մոտրեուելլայի» դեմ խաղում «ռենջերների» կազմում նորամուտը նշեց։ Այդ տարվա ամռանը Շեյնը կրկին վարձավճարով հանձնվեց, այս անգամ էլ՝ «Միլլուոլլին»։ Օգոստոսի 8-ին «Շրուսբերի Թաունի» դեմ խաղում Ֆերգյուսոնը նոր ակումբում նորամուտը նշեց։


== Միջազգային կարիերա ==
2009 թվականի հունիսի 6-ին Իտալիայի հավաքականի դեմ ընկերական խաղում Ֆերգյուսոնը նորամուտը նշեց Հյուսիսային Իռալնդիայի կազմում։ 2012 թվականի օգոստոսի 15-ին Ֆինլանդիայի դեմ խաղում Շեյնը հավաքականի կազմում իր առաջին գոլը խփեց։
2016 թվականի ամռանը Ֆերգյուսոնը մասնակցեց Ֆրանսիայում տեղի ունեցած Եվրոպայի առաջնությանը։ Առաջնությունում նա խաղաց Լեհաստանի դեմ խաղում։


=== Հյուսիսային Իռլանդիայի կազմում խաղերը և գոլերը ===


== Ծանոթագրություններ ==


== Արտաքին հղումներ ==
Shane Ferguson profile Archived 2010-09-12 at the Wayback Machine. at Newcastle United F.C.
Shane Ferguson profile Archived 2012-08-15 at the Wayback Machine. at Irish Football Association
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
Դաչնայա-2

Դաչնայա-2 (ռուս.՝ Дачная-2), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրբիտսայմ

Էրբիտսայմ (ֆր.՝ Herbitzheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1957 մարդ, բնակչության խտությունը` 90.06 մարդ/կմ²։ Բնակավայրը զբաղեցնում է 21.73 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 70 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1245 աշխատունակ (15-64 տարեկան)  բնակիչ, որոնցից ակտիվ էին 892-ը, իսկ ոչ ակտիվները` 353։ Ակտիվության ցուցանիշը կազմում է 71,6 %։ 892 աշխատունակ մարդկանցից աշխատել է 798 անձ (440 տղամարդ և 358 կին)։ Գործազուրկ են եղել 94 անձ (45 տղամարդ և 49 կին)։ 353 անաշխատունակներից 89-ը եղել են աշակերտներ կամ ուսանողներ, 134-ը` թոշակառուներ, իսկ 130-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեոն Թոմաս III

Լեոն Ջ. Թոմաս III (անգլ.՝ Leon G. Thomas III, օգոստոսի 1, 1993, Բրուքլին, Նյու Յորք, Նյու Յորք, ԱՄՆ), ամերիկացի երգահան, երաժիշտ, դերասան և պարող, որն առավել հայտնի է Nickelodeon-ի Վիքտարիուսհեռուստասերիալում Անդրե Հարիսի դերով։


== Կենսագրություն և կարիերա ==
Լեոն Ջ. Թոմաս III-ը ծնվել է 1993 թվականի օգոստոսի 1-ին Բրուքլինում։ Նրա առաջին խաղացած դերը եղել է 2003 թվականին բրոդվեյի «Առյուծ արքա» ֆիլմում երիտասարդ Սիմբան։ 2004 թվականին նա մասնակցել է Էնթոնի Ռոբերտի «Քերոլայն կամ Փոփոխություն» ֆիլմի նկարահանման պրոցեսում։ Նա նաև մասնակցություն է ունեցել «The Color Purple» մյուզիքլում։ 2007 թվականին Թոմասը հայտնվեց «Ավգուստ Ռաշ» ֆիլմում Արթուրի դերում՝ կատարելով «La Bamba» երգը ։ Թոմասը նաև հյուր է եղել «Jack's Big Music Show»-ում և «Just Jordan»-ում ։ Նա նաև հայտնվել է Հարփերի դերում ԱյԿառլիհեռուստասերիալում։ 2010 թվականի մարտի 27-ին Վիքտարիուս նոր հեռուստասերիալի ներկայացումը կայացավ Nickelodeon-ում, որտեղ նա խաղաց գլխավոր դերերից մեկը մինչև 2013 թվականը։ Նա նաև հայտնվեց Անդրեի դերում ԱյԿառլի հեռուստատեսային հատուկ «Party with Victorious» հաղորդումում։
2012 թվականից նա սկսեց իր երաժշտական կարիերան՝ թողարկելով «Metro Hearts» միքսթեյփը։ Նա գրել է «Ain't No Other Me» երգը բրիտանական Stooshe խմբի համար, ինչպես նաև 4 երգ Արիանա Գրանդեի Yours Truly ալբոմի համար։ 2013 թվականի սեպտեմբերի 24-ին նա թողարկեց նոր սինգլ «Hello How Are You» ռեփեր Վիզ Խալիֆայի մասնակցությամբ։ 2014 թվականի հունվարի 1-ին նա թողարկեց նոր միքսթեյփ՝ V1bes։


== Ֆիլմագրություն ==


=== Բրոդվեյ ===
The Lion King
Caroline or Change
The Color Purple


== Դիսկոգրաֆիա ==
Միքսթեյփներ

Metro Hearts (2012)
V1bes (2014)
Genesis (2018)Սինգլեր

2012: «Countdown» (Վիկտորյա Ջասթիսի հետ միասին)
2012: «Take Care» (Արիանա Գրանդեի հետ միասին)
2013: «Hello How Are You» (Վիզ Խալիֆա մասնակցությամբ)


== Մրցանակներ ==


== Ծանոթագրություններ ==


== Արտաքին հղումներ ==
Ռոջեր Էբերտի կինոտարեգիրք 2010 թ
Լեոն Թոմաս III-ը ինտերնետ Բրոդվեյի տվյալների բազայում
Էմմի մրցանակաբաշխություն՝ աչքի ընկնող մանկական ծրագիր
NAACP մրցանակներ - ակնառու կատարում երիտասարդական/մանկական սերիալում կամ հատուկ
Կարինե Բուռնազյան

Կարինե Բուռնազյան (հունվարի 14, 1959(1959-01-14), Երևան, Հայկական ԽՍՀ, ԽՍՀՄ - մայիսի 24, 2020(2020-05-24), Երևան, Հայաստան), խորհրդային և հայկական կինոյի ու թատրոնի դերասանուհի։


== Կենսագրություն ==
Կարինե Բուռնազյանը ծնվել է 1959 թվականի հունվարի 14-ին Երևանում։ 1977 թվականից սովորել է Երևանի Գ. Սունդուկյանի անվան ազգային ակադեմիական թատրոնին կից թատերական ստուդիայում ՝ ՀԽՍՀ և ԽՍՀՄ ժողովրդական արտիստ Խորեն Աբրահամյանի արվեստանոցում, աշխատել նույն թատրոնում, այնուհետև 1988 թվականից՝ Երևանի Հ․ Պարոնյանի անվան երաժշտական կոմեդիայի թատրոնում։
1997-2005 թվականներին «Բոհեմ» թատերախմբով շրջագայել է Եվրոպայում։


== Դերեր ==


=== Ներկայացումներ ===


=== Ֆիլմագրություն ===


=== Հեռուստասերիալներ ===
«Վերվարածները»
«Գերդաստան»
«Իմ տունը իմ ամրոցն է»
«Մեր բակը»
«Վեր կաց և քայլիր»


== Ծանոթագրություններ ==
Հոդ

Անվան այլ կիրառումների համար տե՛ս՝ Հոդ (այլ կիրառումներ)
Հոդ, երկու կամ ավելի ոսկորների շփման վայրը։
Նրանց կառուցվածքը շարժունակություն (բացառությամբ գանգոսկրի) և մեխանիկական աջակցություն է ապահովում։ 


== Ծանոթագրություններ ==
Կոտելվայի շրջան

Կոտելվայի շրջան (ուկրաիներեն՝ Котелевський район), շրջան Ուկրաինայի Պոլտավայի մարզում։
Ստեղծվել է 1923 թվականին։ Վարչական կենտրոնը՝ Կոտելվա։
Շրջանը Ուկրաինայի 2020 թվականի հուլիսի 20-ի վարչական բարեփոխման արդյունքում լուծարվել է. նրա տարածքը միացվել է Պոլտավայի շրջանին (ամբողջ մարզում թողնվել է ընդամենը չորս շրջան): Լուծարումից առաջ անցկացված մարդահամարի տվյալներով շրջանի բնակչության թվաքանակը եղել է 18.950:


== Աշխարհագրություն ==
Շրջանի տարածքի մակերեսը կազմում է 800 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 21614 մարդ։ Բնակչության խտությունը կազմում էր 27,02 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Բալաբան

Անվան այլ կիրառումների համար տե՛ս՝ Բալաբան (այլ կիրառումներ)Բալաբան, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Բոշխ կարճաքիթ

Բոշխ կարճաքիթ (լատ.՝ Carex brevicollis), բոշխազգիների ընտանիքին պատկանող դեղաբույս։


== Նկարագրություն ==
Հորիզոնական ճյուղավոր կոճղարմատով բազմամյա խոտաբույս է։ Ունի 20-40 սմ չոր եռանկյունաձև բարձրությամբ ցողուններ, երկար տերևաթիթեղներով և կաշվեկերպ տերևապատյանով կանաչ տերևներ։ Ստորին տերևները գորշ են, թեփուկանման։ Հասկանման երկար ծաղկաբույլերում հավաքված են միասեռ, ծաղկապատ չունեցող ծաղիկները։ Շագանակագույն, երկարավուն վերին հասկիկը արական է։ Ստորին, երկու-երեք երկարավուն-ձվաձև հասկիկները կազմված են իգական, կանաչավուն-դարչնագույն ծաղիկներից։ Արական ծաղիկներում կան 3 առէջներ, իգականներում՝ 3 սպիներով սռնակ։ Վարսանդավոր ծաղիկներում առաջանում են դեղնավուն-գորշ, եռանկյունաձև, փոքր պարկեր կարճ ատամնաձև քթիկով։ Պտուղները չոր ընկուզիկներ են։ Բազմանում է կոճղարմատներով՝ վեգետատիվ ճանապարհով։


== Տարածվածություն ==
Աճում է վերին լեռնային գոտու խոտածածկ լանջերին, քարքարոտ վայրերում, մերձալպյան մարգագետիններում։ Հանդիպում է Շիրակի, Արագածոտնի, Տավուշի, Գեղարքունիքի մարզերում։


== Նշանակություն ==
Բուժական նպատակներով օգտագործում են բույսի կոճղարմատները և տերևները, որոնք պարունակում են ալկալոիդներ։ Բույսը թունավոր է նաև անասունների համար։


== Ծանոթագրություններ ==
Արաբ (այլ կիրառումներ)

Արաբ, կարող է վերաբերել՝

Արաբ, սեմական ծագումով ազգ,
Արաբ, հայ ստեղծագործողների օգտագործած ծածկանուն։
Because I Got High

«Because I Got High», ամերիկացի ռեփեր Աֆրոմենի երգը «Because I Got High» ալբոմից։ Երգի տեքստում նկարագրվում է, թե ինչպես է կաննաբիսի ազդեցությունը աստիճանաբար վատթարացնում պատմող կյանքի որակը։ Երգը, որը գրվել է ընդամենը մի քանի րոպեում, հիթ է դարձել այն բանից հետո, երբ տարածվել է համացանցում և հայտնվել Հովարդ Ստերնի շոուում։


== Արձագանքներ ==
Աֆրոմենն իր «Because I Got High» ալբոմը թողարկել է 2000 թվականին, այն վաճառել է հիմնականում համերգների ժամանակ։ Գլխավոր կոմպոզիցիան շուտով ներբեռնվել է Napster ֆայլային հոսթինգ և հայտնվել Հովարդ Ստերնի շոուում։ Երգն օգտագործվել է որպես երաժշտական թեմա «Ջեյը և Լռակյաց Բոբը պատասխան հարված են հասցնում» ֆիլմում, ինչպես նաև հնչել է «Պարանոյա», «Հազար բառեր» և «Բարձրագույն միավոր» ֆիլմերում։
Սինգլի հաջողությունից հետո Աֆրոմենը պայմանագիր է կնքել Universal Records լեյբլի հետ։


== Երգացանկ ==
Բոլոր երգերի հեղինակն է Joseph Foreman. 


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
«Because I Got High» տեսահոլովակ ՅուԹյուբում
Երգի տեքստը MetroLyrics կայքում
Ռոբեր Կետիկյան

Ռոբեր Կետիկյան (Գեդիգյան) (ֆրանսերեն՝ Robert Guédiguian), (դեկտեմբերի 3, 1953(1953-12-03), Մարսել), Ֆրանսահայ հայտնի կինոռեժիսոր և դերասան։


== Կենսագրություն ==
Ռոբեր Կետիկյանը ծնվել է Մարսելում։ Հայրը հայ է, մայրը՝ գերմանուհի։ Ուսանել է Փարիզի համալսարանի սոցիալական գիտությունների ֆակուլտետում։ Կինոյում աշխատում է 1979 թվականից։ 2005 թվականին Հայաստանում նկարահանել է «Ճամփորդություն Հայաստանում» ֆիլմը։
2015 թվականին Հայոց ցեղասպանության 100-ամյակին ընդառաջ Կետիկյանը նկարահանել է «Խենթ պատմութիւն մը» ֆիլմը։
2015 թ-ին Երևանում Ռոբեր Կետիկյանը գլխավորել է «Ոսկե ծիրան» միջազգային կինոփառատոնի «Խաղարկային ֆիլմերի միջազգային մրցույթի» ժյուրին։
2015 թ. հունիսի 3-ին Հայաստանի Նախագահի հրամանագրով պարգևատրվել է Պատվո շքանշանով։


== Ֆիլմադարան ==
1980 ։ Dernier Été, Վերջին ամառը
1985 ։ Rouge Midi, Կարմիր կեսօր
1985 ։ Ki lo sa ?, Կի՞ լո սա
1989 ։ Dieu vomit les tièdes, Աստված նողկում է անտարբերներից
1993 ։ L'argent fait le bonheur, Փողը երջանկություն է բերում
1995 ։ À la vie, à la mort !, Հանուն կյանքի, հանուն մահվան
1997 ։ Marius et Jeannette, Մարիուսն ու Ժանետը
1998 ։ À la place du cœur, Սրտի տեղում
2000 ։ À l'attaque !, Դեպի գրոհ
2000 ։ La ville est tranquille, Քաղաքը հանգիստ է
2002 ։ Marie-Jo et ses deux amours, Մարի Ժոն և նրա երկու սերերը
2004 ։ Mon père est ingénieur, Հայրս ինժեներ է
2005 ։ Le Promeneur du Champ-de-Mars
2006 ։ Le Voyage en Arménie
2008 ։ Lady Jane
2009 ։ L'Armée du crime
2011 ։ Les Neiges du Kilimandjaro
2014 ։ Ariane's Thread P/D
2015 ։ Une histoire de fou
2021 : Twist à Bamako


== Ծանոթագրություններ ==


== Արտաքին հղումներ ==
Ռոբեր Գեդիկյան
IMDb.com: Ռոբեր Կետիկյան
Յուտա (այլ կիրառումներ)

Յուտա եզրը կարող է վերաբերել՝

Յուտա - նահանգ ԱՄՆ-ի արևմտյան մասում։
Յուտա - ԱՄՆ Յուտա նահանգի 29 վարչական միավորներից մեկը
Յուտա - աստերոիդ աստերոիդների հիմնական գոտում։ Հայտնաբերվել է 1930 թվականի փետրվարի 22-ին Կառլ Ռեյնմուտի կողմից Հայդելբերգում
Յուտայի նահանգ - ԱՄՆ-ի միավորված ձևավորված տարածք, որը գույություն է ունեցել 1850 թվականի սեպտեմբերի 9-ից մինչև 1896 թվականի հունվարի 4-ը։
Սլավյանսկի շրջան (Դոնեցկի մարզ)

Անվան այլ կիրառումների համար տե՛ս՝ Սլավյանսկի շրջան (այլ կիրառումներ)Սլավյանսկի շրջան (ուկրաիներեն՝ Слов’янський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Սլովյանսկ։


== Աշխարհագրություն ==
Շրջանի տարածքի մակերեսը կազմում է 1274 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 34052 մարդ։ Բնակչության խտությունը կազմում էր 26,73 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)